b'\n_START_ARTICLE_\nJohn Francis Skjellerup\n_START_SECTION_\nDelo in \xc5\xbeivljenje\n_START_PARAGRAPH_\nBil je telegrafist v Ju\xc5\xbeni Afriki. Njegov o\xc4\x8de je bil danskega porekla, njegova mati je bila rojena v Angliji. Bil je odli\xc4\x8den igralec golfa in astronom._NEWLINE_Odkril in soodkril je nekaj kometov med prebivanjem v Ju\xc5\xbeni Afriki in Avstraliji. Med znanimi kometi je komet 26P/Grigg-Skjellerup in zelo svetel komet C/1927 X1 (komet Skjellerup-Maristany), ki se je pojavil leta 1927.'